Encara que se pueden destacar bellas industrias tradicionals d'a comarca, como son a industria d'o chicolate en la Vila Joiosa u o cultivo d'a niéspola en Callosa d'en Sarrià, l'actividat más propia d'ista comarca ye o torismo. Totz os municipios costers han tenito una gran creixita de población debita a lo gran fluxo de toristas, y tamién os municipios d'interior han frenato la perda de población debito a la plegata de nuevos habitants procedents d'o norte d'Europa. Aintro d'ista comarca se situga o enclau toristico más important de tota Espanya, la villa de Benidorm.